CELEX: 52011DP0343
Language: ro
Date: 2011-09-13 00:00:00
Title: Cererea de ridicare a imunității lui Hans-Peter Martin Decizia Parlamentului European din 13 septembrie 2011 privind cererea de ridicare a imunității lui Hans-Peter Martin (2011/2104(IMM))

22.2.2013   
            
            
               RO
            
            
               Jurnalul Oficial al Uniunii Europene
            
            
               CE 51/150
            
         Marți, 13 septembrie 2011Cererea de ridicare a imunității lui Hans-Peter Martin
   P7_TA(2011)0343
   Decizia Parlamentului European din 13 septembrie 2011 privind cererea de ridicare a imunității lui Hans-Peter Martin (2011/2104(IMM))
   2013/C 51 E/26
   
      Parlamentul European,
   
               —
            
            
               având în vedere cererea de ridicare a imunității lui Hans-Peter Martin, transmisă de parchetul Viena la 29 aprilie 2011 și comunicată în ședința plenară din 12 mai 2011,
            
         
               —
            
            
               în urma audierii lui Hans-Peter Martin la 21 mai 2011, în conformitate cu articolul 7 alineatul (3) din Regulamentul său de procedură,
            
         
               —
            
            
               având în vedere articolul 9 din Protocolul privind privilegiile și imunitățile Uniunii Europene, din 8 aprilie 1965, precum și articolul 6 alineatul (2) din Actul din 20 septembrie 1976 privind alegerea deputaților în Parlamentul European prin vot universal direct,
            
         
               —
            
            
               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008 și 19 martie 2010 (1),
            
         
               —
            
            
               având în vedere dispozițiile articolului 57 din Constituția Austriei,
            
         
               —
            
            
               având în vedere articolul 6 alineatul (2) și articolul 7 din Regulamentul său de procedură,
            
         
               —
            
            
               având în vedere raportul Comisiei pentru afaceri juridice (A7-0267/2011),
            
         
               A.
            
            
               întrucât Parchetul Viena a cerut ridicarea imunității lui Hans-Peter Martin, deputat în Parlamentul European, pentru a permite autorităților austriece să efectueze cercetările necesare, să deschidă o acțiune în justiție împotriva lui Hans-Peter Martin, să solicite percheziționarea domiciliului și a birourilor acestuia, să ridice documente și să verifice computere sau să efectueze alte verificări electronice considerate necesare și să înceapă urmărirea penală împotriva dlui Martin pentru însușirea necuvenită a fondurilor partidului sau pe baza oricărei încadrări juridice pe care tribunalul penal competent le-ar putea da infracțiunii/infracțiunilor prezumate;
            
         
               B.
            
            
               întrucât ridicarea imunității lui Hans-Peter Martin se referă la presupuse infracțiuni legate de însușirea necuvenită a fondurilor partidului, prevăzute în Secțiunea 2b din Legea partidelor politice;
            
         
               C.
            
            
               întrucât este, prin urmare, oportun să se recomande ridicarea imunității parlamentare în cazul de față,
            
         
               1.
            
            
               hotărăște să ridice imunitatea lui Hans-Peter Martin;
            
         
               2.
            
            
               încredințează Președintelui sarcina de a transmite imediat prezenta decizie, precum și raportul comisiei competente, autorităților competente din Austria și lui Hans-Peter Martin.
            
         
      (1)  Cauza 101/63, Wagner/Fohrmann și Krier, Culegere 1964, p. 195; cauza 149/85, Wybot/Faure și alții, Culegere 1986, p. 2391; cauza T-345/05, Mote/Parlament, [2008] Culegerea II-2849; cauzele conexate C-200/07 și C-201/07 Marra De Gregorio și Clemente [2008] Culegerea I-7929, cauza T-42/06. Gollnisch/Parlament.